Αλεξάντρα Σεβτσένκο

Η Αλεξάντρα Σεβτσένκο   () είναι μέλος της ουκρανικής ριζοσπαστικής φεμινιστικής ομάδας διαμαρτυρίας FEMEN. Οι γυναίκες που είναι μέλη ομάδας διαμαρτύρονται τακτικά γυμνόστηθες ενάντια σε εκδηλώσεις πατριαρχίας, δικτατορίας, θρησκείας και της βιομηχανίας του σεξ.  

Η Σεβτσένκο γεννήθηκε και μεγάλωσε στο Χμελνίτσκι (στην Ουκρανία).

FEMEN 

Η Άννα Χούτσολ ίδρυσε την οργάνωση FEMEN στο Κίεβο στις 10 Απριλίου 2008, με τις δύο φίλες της από την πατρίδα τους Χμελνίτσκι, Αλεξάντρα Σεβτσένκο και Οξάνα Σάτσκο.  Αρχικά διαμαρτυρήθηκαν για ζητήματα που επηρέαζαν τις φοιτήτριες, αλλά γρήγορα προχώρησαν σε διαδηλώσεις κατά της σεξουαλικής εκμετάλλευσης των γυναικών της Ουκρανίας. Ήταν στα τέλη Αυγούστου 2009 που η Οξάνα Σάτσκο έγινε το πρώτο μέλος της ομάδας που αποκάλυψε τα στήθη της κατά τη διάρκεια μίας διαμαρτυρίας, αλλά μόλις το 2010 η προσέγγιση αυτή έγινε η συνήθης τακτική στις διαδηλώσεις των FEMEN, δικαιολογημένη με την αιτιολογία ότι χωρίς την προσοχή των μέσων που δημιουργείται από γυμνόστηθες διαμαρτυρίες το μήνυμά τους δεν θα εισακουγόταν.

Το 2011, τα διεθνή πρακτορεία ειδήσεων άρχισαν να δίνουν μεγαλύτερη προσοχή σε αυτήν την ασυνήθιστη ομάδα φεμινιστριών διαδηλωτών. 

Στα τέλη του 2011, η Σεβτσένκο, μαζί με την Ίννα Σεβτσένκο και τη Τζένια Κράιζμαν, μετέφεραν τη διαμαρτυρία τους στη διεθνή σκηνή.  Στις 31 Οκτωβρίου 2011, διαμαρτυρήθηκαν ντυμένες ως γαλλίδες υπηρέτριες στο Παρίσι κατά του Ντομινίκ Στρος-Καν,  στις 5 Νοεμβρίου 2011 διαμαρτυρήθηκαν κατά του Σίλβιο Μπερλουσκόνι στη Ρώμη,  την επόμενη ημέρα διαμαρτυρήθηκαν κατά του Πάπα έξω από τον Άγιο Πέτρο και στις 10 Νοεμβρίου διαδήλωσαν κατά της πορνείας στη Ζυρίχη. Στις 9 Δεκεμβρίου 2011 η Σεβτσένκο βρισκόταν στη Μόσχα διαδηλώνοντας εναντίον του Βλαντιμίρ Πούτιν έξω από τον καθεδρικό ναό του Χριστού Σωτήρος.

Το 2013, η Σεβτσένκο δημιούργησε εκπαιδευτικό κέντρο για την FEMEN Γερμανίας στο Βερολίνο.

Στις 9 Φεβρουαρίου 2013, η Σεβτσένκο διαμαρτυρήθηκε ενάντια στον ακρωτηριασμό των γυναικείων γεννητικών οργάνων στο Φεστιβάλ Κινηματογράφου του Βερολίνου - είχε γράψει τις λέξεις «Stop Cutting my Pussy» στο γυμνό στήθος της.

Στις 6 Μαρτίου 2013, ακτιβιστές του FEMEN (συμπεριλαμβανομένης της Σεβτσένκο), σε συνεργασία με τη γαλλίδα συγγραφέα Γκάλια Άκερμαν, κυκλοφόρησαν το πρώτο τους βιβλίο με τίτλο «FEMEN» που εκδόθηκε από την Calmann-Lévy στα γαλλικά. 

Τον Αύγουστο του 2013, η Σεβτσένκο διέφυγε από την Ουκρανία.

Βιβλιογραφία 

 Άκερμαν, Γκάλια, με την Άννα Χούτσολ, την Οξάνα Σάτσκο, την Αλεξάντρα «Σάσα» Σεβτσένκο, & την Ίννα Σεβτσένκο, FEMEN, Published by Calmann-Lévy (Paris 2013), 280 σελίδες. . (Δημοσίευση γαλλικής γλώσσας)

Φιλμογραφία 

 "Nos seins, nos armes!" (Τα στήθη μας, τα όπλα μας!), Ταινία ντοκιμαντέρ (1 ώρα 10 λεπτά), που γράφτηκε και σκηνοθετήθηκε από την Καρολίν Φουρέ και τη Νάντια Ελ Φάνι, σε παραγωγή της Nilaya Productions, που προβλήθηκε στη Γαλλία στις 5 Μαρτίου 2013. 
 "Everyday Rebellion", ντοκιμαντέρ (1 ώρα 58 λεπτά), σε σενάριο και σκηνοθεσία των Riahi Brothers  και , Αυστρία / Ελβετία / Γερμανία, 2013, παγκόσμια πρεμιέρα στο Διεθνές Φεστιβάλ Ντοκιμαντέρ της Κοπεγχάγης στις 13 Νοεμβρίου 2013.
 Η Ουκρανία δεν είναι οίκος ανοχής

Δείτε επίσης 
 FEMEN Γαλλία
 Φεμινισμός
 Γυμνό και διαμαρτυρία
 Τα δικαιώματα των γυναικών στην Ουκρανία

Βιβλιογραφικές αναφορές

Εξωτερικοί σύνδεσμοι 
 
 Ιστοσελίδα FEMEN

Ουκρανοί ακτιβιστές